Siniša Stanković
<s>Siniša Stanković (Zaječar, 26. mart 1892 — Beograd, 24. februar 1974) je bio srpski biolog, član Srpske akademije nauka i umetnosti i osnivač Instituta za ekologiju i biogeografiju SANU, direktor Biološkog instituta Srbije.</s>

<s>Biografija 
Prirodne nauke je studirao na univerzitetima u Beogradu i Grenoblu.</s><s>Bio je predavač nekoliko bioloških disciplina na univerzitetu u Beogradu, gde je 1934. godine izabran za redovnog predavača.</s>

<s>Siniša Stanković je bio član SANU i dopisni član Akademije u Nansiju i Masarikove akademije u Pragu.</s><s>Bio je predsednik akademskog saveta FNRJ.</s>

<s>Za dopisnog člana SANU izabran je 1934. godine, a za redovnog 1946. godine.</s><s>Bio je član Komisije za obnovu univerziteta od 1944. godine.</s>

<s>Dok je Srbija bila okupirana u Drugom svetskom ratu bio je član Glavnog narodnoslobodlilačkog odbora.</s><s>Veliki deo rata je proveo u koncentracionom logoru na Banjici odakle je krajem rata pobegao i ilegalno živeo u okupiranom Beogradu.</s>

<s>Posle oslobođenja bio je predsednik Narodnoslobodilačkog fronta Beograda, ASNOS-a, a od 1944. do 1953. godine bio je predsednik Prezidijuma Narodne skupštine Srbije.</s>

<s>U posleratnom periodu zastupao je Jugoslaviju na međunarodnim skupovima i radio na obnavljanju naučne delatnosti.</s>

<s>Siniša Stanković je jedan od utemeljivača ekološkog pravca u biologiji.</s>

<s>Bavio se i proučavanjem živih bića u jezerima, ali i u drugim slatkim vodama, kao i problemima biogeografije.</s>

<s>Njegovi najznačajniji radovi nastali su na osnovu ispitivanja života u Ohridskom jezeru.</s>

<s>Po njemu je jedna vrsta lažnih skorpija dobila ime, to je retka vrsta koja živi samo u Srbiji (Neobisium stankovici).</s><s>Po njemu je takođe dobio ime Institut za biološka istraživanja „Siniša Stanković“.</s>

<s>Dela 
Siniša Stanković je napisao veliki broj naučnih radova i univerzitetskih udžbenika.</s><s>Od krupnijih dela objavio je:
 „Životni prostor“ - delo u kome kritikuje rasizam i nacizam
 „Okvir života“ - popularna ekologija
 „Ohridsko jezero i njegov živi svet“ - monografija</s>

<s>Vidi još 
 Portreti — Dr. Siniša Stanković</s>

<s>Literatura 
 Mala enciklopedija Prosveta - Opšta Enciklopedija (A-Lj).</s><s>Izdavačko preduzeće „Prosveta“, Beograd 1959.</s>

<s>Spoljašnje veze 
 Institut za biološka istraživanja "Siniša Stanković"</s>

<s>Predsednici Srbije
Jugoslavenski političari
Ekolozi
Biografije, Zaječar</s>

